**НАЦИОНАЛЕН КОНКУРС ЗА СЕВЕРНЯШКА ПЕСЕН**

**„М О Р Е П Е С Е Н Е К Н А...”**

**С Е В Л И Е В О – 2019 г.**

# С Т А Т У Т

Конкурсът ще се проведе в две категории – за индивидуални участници и за групи.

Индивидуалните участници в конкурса ще са разпределени в три възрастови групи:

* първа - до 13 години;
* втора - от 14 до 18 години;
* трета - над 18 години.

Групите за автентичен и обработен фолклор ще са разпределени в три възрастови групи:

* първа – до 13 години;
* втора - от 14 до 18 години
* трета – над 18 години

Индивидуалните участници изпълняват по една северняшка и една по избор с общо времетраене до 10 мин. Препоръчително е изпълнението на непопулярна песен от репертоара на Борис Машалов.

Не се допуска използването на сингбек.

От една певческа група право на участие в категория – индивидуални участници има само едно лице.

Всички участници ще получат грамота за участие конкурса.

Класираните на първите три места от всяка категория ще получат награди както следва:

за индивидуално участие:

- първа награда – грамота, плакет и парична премия от 100 лв.;

* втора награда – грамота и парична премия от 80 лв.;
* трета награда – грамота и парична премия от 50 лв.

за групите за автентичен фолклор:

* първа награда – грамота, плакет и парична премия от 120 лв.;
* втора награда - грамота и парична премия от 100 лв.;

- трета награда - грамота и парична премия от 80 лв.;

за групите за обработен фолклор :

- първа награда – грамота, плакет и парична премия от 120 лв.;

- втора награда – грамота и парична премия от 100 лв.;

* трета награда – грамота и парична премия от 80 лв.

специални награди:

* **на Кмета на община Севлиево**
* **на Народно читалище „Развитие – 1870”**
* **на бизнеса и др.**
* **Награда – запис и представяне по БНР-Хоризонт и заснемане на видеоклип от „Сънрайз мюзик“ за изпълнение на непопулярна песен на Борис Машалов**
* **Юбилейна награда – „105 години Борис Машалов“ за изпълнение на негова песен**

Участниците в конкурса поемат разноските си за транспорт и пребиваване.

С приемане на условията на конкурса и подаване на заявка, участниците предоставят на организаторите възникналите авторски права.